
	DATA
	PATEIKIAMOS INFORMACIJOS APIBENDRINIMAS
	INFORMACIJOS ŠALTINIS
	PASTABOS

	Lietuvos eksportuotojams aktuali informacija

	
	
	
	

	Tiesioginėms užsienio investicijoms pritraukti į Lietuvą aktuali informacija

	
	
	
	

	Lietuvos verslo plėtrai užsienyje aktuali informacija

	
	
	
	

	Lietuvos turizmo sektoriui aktuali informacija

	2026-06-02
	„Shirak Avia“ pradėjo skrydžius iš Jerevano į Uzbekistano sostinę Taškentą. Skrydžiai abiem kryptimis bus vykdomi kartą per savaitę.

	https://armenpress.am/en/article/1251755

	

	2026-06-04
	„FlyOne Armenia“ pradėjo skrydžius iš Jerevano į Alikantę (Ispanija). Skrydžiai vykdomi du kartus per savaitę nuo birželio 4 d.

	https://armenpress.am/en/article/1251991

	

	2026-06-09
	„Wizz Air“ pradėjo tiesioginius skrydžius iš Jerevano į Graikijos Rodo salą. Reisai bus vykdomi du kartus per savaitę.

	https://armenpress.am/en/article/1252470

	

	2026-06-12
	„FlyOne Armenia“ pradėjo vykdyti tiesioginius skrydžius iš Jerevano į Almatą (Kazachstanas). Nuo birželio 12 d. reisai vykdomi du kartus per savaitę.

	https://armenpress.am/en/article/1252849

	

	2026-06-26
	„FlyOne Armenia“ nuo 2026 m. liepos 26 d. pradės reguliarius skrydžius maršrutu Jerevanas–Taškentas. Skrydžiai bus vykdomi du kartus per savaitę.
	https://armenpress.am/en/article/1254070

	

	
	
	
	

	Bendradarbiavimui mokslinių tyrimų, eksperimentinės plėtros ir inovacijų (MTEPI) srityse aktuali informacija

	2026-06-01
	„Eleveight AI“ ir Armėnijos Respublikos aukštųjų technologijų pramonės ministerija pradėjo bendradarbiauti dirbtinio intelekto srityje – pasirašytas susitarimo memorandumas Gagarine, Gegharkuniko srityje, kur buvo atidarytas naujos kartos dirbtinio intelekto duomenų centras, veikiantis su „NVIDIA Blackwell B300“ GPU.

	https://armenpress.am/en/article/1251649

	

	2026-06-02
	Į Zvartnoco tarptautinį oro uostą atkeliavo pirmoji didelė „NVIDIA Blackwell“ grafikos procesorių (GPU) siunta, skirta ambicingam Armėnijos dirbtinio intelekto megaprojektui „Firebird“, ir tai žymi iniciatyvos perėjimą į įgyvendinimo etapą.

	https://en.armradio.am/2026/06/02/first-batch-of-nvidia-blackwell-gpus-arrives-in-armenia-as-firebird-ai-megaproject-enters-implementation-phase/

	

	Lietuvos ekonominiam saugumui aktuali informacija

	
	
	
	

	Bendra akreditacijos valstybių ekonominė informacija

	2026-06-02
	„Rosselchoznadzor“ nuo 2026 m. birželio 2 d. laikinai apribos šviežių vynuogių ir kaulavaisių importą iš Armėnijos.
	https://arka.am/en/news/economy/rosselkhoznadzor-temporarily-restricts-imports-of-fresh-grapes-and-stone-fruits-from-armenia/

	

	2026-06-02
	Nuo 2026 m. birželio 3 d. „Rosselkhoznadzor“ laikinai apribos armėniškos kilmės ir iš jos eksportuojamų sėklavaisių, baklažanų, bulvių bei džiovintų vaisių importą, taip pat šių produktų tranzitą į EAES valstybes nares.
	https://arka.am/en/news/economy/rosselkhoznadzor-temporarily-restricts-the-import-of-pome-fruits-eggplants-potatoes-and-dried-fruits/

	

	2026-06-03
	2026 m. gegužę, palyginti su 2025 m. geguže, infliacija Armėnijoje sudarė 4,2 %, o, palyginti su šių metų balandžiu, buvo užfiksuota 0,8 % defliacija.

	
	

	2026-06-03
	Remiantis Statistikos komiteto duomenimis, maisto produktų ir nealkoholinių gėrimų kainos 2026 m. gegužę, palyginti su 2025 m. geguže, padidėjo 6,4 %, o, palyginti su šių metų balandžiu, sumažėjo 2,3 %
	https://arka.am/en/news/economy/food-prices-in-armenia-increased-by-6-4-year-on-year-in-may-and-decreased-by-2-3-month-on-month/
	

	2026-06-04
	Pasak naujienų agentūros TASS, 2026 m. sausio–kovo mėnesiais į Rusiją dirbti atvyko beveik 42 400 Armėnijos piliečių. Agentūros duomenimis, per pirmuosius tris praėjusių metų mėnesius šis skaičius siekė maždaug 45 500.
	https://arka.am/en/news/economy/over-42-000-armenian-citizens-arrived-in-russia-to-work-in-the-first-quarter-of-2026/

	

	2026-06-04
	Armėnijos Vyriausybė patvirtino priemonę, kuria siekiama paskatinti tarptautinį krovinių tranzitą per šalį, sumažinant kelių mokesčio prievoles tam tikriems užsienyje registruotiems sunkvežimiams.

	https://en.armradio.am/2026/06/04/armenia-moves-to-boost-transit-freight-transport-through-its-territory/
	

	2026-06-04
	Armėnijos Maisto saugos inspekcijos agentūra nurodė, kad nuo birželio 8 d. importuojamoms daržovėms bus privalomas nitratų kiekio tikrinimas. Importuotojai turės pateikti mėginių ėmimo ir laboratorinių tyrimų rezultatus tokiems produktams kaip bulvės, kopūstai, morkos, pomidorai, agurkai, burokėliai, svogūnai, paprikos, arbūzai, melionai ir lapinės daržovės.
	https://armenpress.am/en/article/1252138

	

	2026-06-04
	Armėnijos Vyriausybė patvirtino šiltnamių produktų – pomidorų, paprikų, braškių ir gėlių – eksporto rėmimo programą.

	https://arka.am/en/news/economy/armenia-approves-subsidies-for-the-export-of-greenhouse-vegetables-strawberries-and-flowers/
	

	2026-06-04
	Armėnijos Vyriausybė patvirtino programą, skirtą kompensuoti muitus už vaisių, daržovių ir gėlių eksportą į ES, Jungtinę Karalystę ir Kanadą.
	https://arka.am/en/news/economy/armenia-to-compensate-duties-on-fruit-vegetable-and-flower-exports-to-the-eu-uk-and-canada/

	

	2026-06-04
	Teritorinio administravimo ir infrastruktūros viceministras A. Simonyanas pranešė, kad kelių atkarpų kapitaliniam remontui ir statybai Armėnijoje planuojama skirti maždaug 7,12 mlrd. AMD, arba maždaug 18 mln. USD.
	https://arka.am/en/news/economy/approximately-18-million-will-be-allocated-for-major-road-repairs-and-construction-in-armenia-in-202/

	

	2026-06-04
	Statistikos komiteto duomenimis, 2026 m. gegužę benzino kainos Armėnijoje, palyginti su 2025 m. geguže, padidėjo 8,9 %, o dyzelino kainos – 17,1 %.
	https://arka.am/en/news/economy/-gasoline-prices-in-armenia-increased-by-8-9-in-may-while-diesel-fuel-prices-increased-by-17-1/

	

	2026-06-04
	Armėnijos vyriausybė pritarė pasiūlymui pasirašyti 12 mln. eurų dotacijos sutartį su Prancūzijos plėtros agentūra (AFD). Šios lėšos bus panaudotos programai „Integruota Armėnijos vandens ir žemės ūkio sektorių plėtra“.

	https://arka.am/en/news/economy/armenia-to-receive-12-million-from-the-french-development-agency-for-water-and-agricultural-sector-d/

	

	2026-06-05
	Iš Armėnijos į Latviją eksportuota pirmoji 5,5 tūkst. rožių siunta, taip prisidedant prie eksporto rinkų įvairinimo ir ekonominio bendradarbiavimo tarp Armėnijos ir ES stiprinimo.
	https://arka.am/en/news/economy/first-batch-of-roses-from-armenia-has-been-exported-to-latvia/

	

	2026-06-06
	„Ameriabank“ ir Nyderlandų verslo plėtros bankas (FMO) pasirašė 120 mln. eurų paskolos sutartį per Europos rekonstrukcijos ir plėtros banko (ERPB) metinį susirinkimą, vykusį Rygoje, Latvijoje. Šia sutartimi siekiama išplėsti finansavimo galimybes Armėnijos labai mažoms, mažoms ir vidutinėms įmonėms (MVĮ) bei toliau skatinti tvarų vystymąsi pasitelkiant ekologišką finansavimą.
	https://armenpress.am/en/article/1252148

	

	2026-06-07
	Nyderlandų UR ministras T. Berendsenas pranešė, kad Armėnijos gėlių augintojai gaus prieigą prie didžiausios Nyderlandų specializuotos prekyvietės „Royal Flora Holland“, leis jiems užmegzti ryšius su pirkėjais visoje Europoje ir už jos ribų.
	https://arka.am/en/news/economy/flowers-from-armenia-will-gain-access-to-the-netherlands-largest-specialized-marketplace/

	

	2026-06-09
	Armėnijos maisto saugos inspekcija sugriežtins žuvies produktų ir žaliavų kontrolę, siekdama atkurti pasitikėjimą Armėnijos produktais EAES rinkoje.
	https://arka.am/en/news/economy/armenia-to-tighten-controls-on-fish-products-to-restore-trust-in-the-eaeu-market-regulator/

	

	2026-06-09
	Armėnijai siekiant eksporto diversifikacijos, Jerevane surengtas Armėnijos ir Lenkijos verslo forumas, kurio tikslas – ištirti galimas naujas rinkas Armėnijos prekėms.

	https://armenpress.am/en/article/1252540

	

	2026-06-10
	Tarptautinis valiutos fondas nurodė, kad 2026 m. realiojo BVP augimas turėtų sulėtėti iki maždaug 5¼ proc., nes mažės vidaus paklausa ir pasireikš tam tikri prekybos sutrikimai, susiję su karu Artimuosiuose Rytuose.

	https://arka.am/en/news/economy/armenia-s-economic-growth-will-slow-to-5-25-in-2026-and-inflation-will-remain-high-in-the-near-futur/

	

	2026-06-10
	Valstybės pajamų komiteto pirmininko E. Hakobyano teigimu, 2025 m. Armėnijos mokesčių pajamų ir BVP santykis pasiekė 24,08 % – tai 0,7 procentinio punkto daugiau nei ankstesniais metais.
	https://arka.am/en/news/economy/armenia-s-tax-revenue-to-gdp-ratio-reached-24-08-in-2025-says-state-revenue-committee-src-chairman/

	

	2026-06-10
	Valstybės pajamų komiteto pirmininkas E. Hakobyanas paskelbė, kad Armėnijos biudžeto mokesčių pajamos ir valstybės rinkliavos 2025 m. iš viso sudarė 2 trilijonus 725 milijardus AMD (6,3 mlrd. eurų).
	https://arka.am/en/news/economy/armenia-s-budget-tax-revenues-in-2025-exceeded-2-7-trillion-drams-says-state-revenue-committee-src-h/

	

	2026-06-10
	Pasak Valstybės pajamų komiteto pirmininko E. Hakobyano, Armėnijos mokesčių pajamų ir BVP santykis pasiekė 24,08 proc. – tai 0,7 procentinio punkto daugiau nei ankstesniais metais.
	https://arka.am/en/news/economy/armenia-s-tax-revenue-to-gdp-ratio-reached-24-08-in-2025-says-state-revenue-committee-src-chairman/

	

	2026-06-11
	Vyriausybė patvirtino naują paramos paketą, skirtą padėti eksportuotojams rasti naujas rinkas esant rusijos prekybos apribojimams. Naujausia paramos priemonė susijusi su šviežių vaisių, buteliuose išpilstyto vynuogių vyno, brendžio ir mineralinio vandens eksportu.
	https://armenpress.am/en/article/1252709

	

	2026-06-11
	Vyriausybė priėmė sprendimą, kuriuo 6 mėnesių laikotarpiui įvedamas laikinas kviečių eksporto iš šalies draudimas. Šiuo sprendimu siekiama užtikrinti Armėnijos maisto saugą ir stabilizuoti šalies ekonomiką.

	https://news.am/en/news/1042864

	

	2026-06-11
	„Zangezur“ vario ir molibdeno kombinatas pranešė, kad prisijungė prie Jungtinių Tautų pasaulinio susitarimo (UNGC) – didžiausios pasaulyje įmonių tvarumo iniciatyvos, vienijančios tūkstančius įmonių, įsipareigojusių atsakingai verslo praktikai ir tvariam vystymuisi.

	https://armenpress.am/en/article/1252743

	

	2026-06-12
	Pasaulio bankas prognozuoja, kad Armėnijos ekonomika 2026 m. augs 5,3 %, 2027 m. – 5,1 %, o 2028 m. – 5 %.

	https://arka.am/en/news/economy/world-bank-improves-armenia-s-economic-growth-forecasts-for-2026-and-2027/

	

	2026-06-15
	2026 m. kovo 31 d. Armėnijos valstybės skola siekė apie 14,07 mlrd. USD (5,311 trilijono AMD). Pasak finansų ministro V. Hovhannisyano, palyginti su 2025 m. pabaiga, skola padidėjo tik nežymiai – maždaug 11 mlrd. AMD.
	https://armenpress.am/en/article/1253025

	

	2026-06-16
	N. Pashinyanas pranešė, kad 2025 m., palyginti su 2017 m., valstybės biudžeto mokestinės pajamos išaugo 135 %.

	https://armenpress.am/en/article/1253184

	

	2026-06-16
	Pashinyanas pareiškė, kad dirbtinio intelekto gamyklų plėtra šalyje didina elektros energijos suvartojimą ir sukuria poreikį sukurti papildomus energijos pajėgumus.

	https://armenpress.am/en/article/1253195v

	

	2026-06-16
	Finansų ministras V. Hovhanisyanas pranešė, kad vidutinis mėnesinis atlyginimas 2025 m. padidėjo 5,6 proc. ir pasiekė 303 140 AMD (apie 700 eurų).

	https://armenpress.am/en/article/1253125

	

	2026-06-16
	Pasak finansų ministro V. Hovhannisyano, skurdo lygis Armėnijoje sumažėjo 2 procentiniais punktais, o ekstremalus skurdas – 0,5 procentinio punkto.

	https://armenpress.am/en/article/1253130

	

	2026-06-16
	Pasak finansų ministro, artimiausiais metais vyriausybės tikslas – sumažinti valstybės skolą iki mažiau nei 45 % BVP. 

	https://news.am/en/video/1043827

	

	2026-06-16
	Centrinio banko valdytojo M. Galstyano teigimu, Armėnijoje pagamintų prekių eksporto į rusiją apribojimai galėtų turėti iki 0,6 % siekiantį defliacinį poveikį, jei šiems produktams nepavyktų rasti naujų rinkų.

	https://armenpress.am/en/article/1253182

	

	2026-06-16
	Armėnijos centrinio banko valdyba nusprendė nekeisti pagrindinės refinansavimo palūkanų normos ir paliko ją 6,50 proc. lygyje. 

	https://armenpress.am/en/article/1253144

	

	2026-06-16
	Moody’s Ratings“ po periodinės peržiūros patvirtino Armėnijos bendrovės „Zangezur Copper Molybdenum Combine“ (ZCMC) B2 kredito reitingą su stabilia perspektyva.

	https://news.am/en/news/1043838

	

	2026-06-17
	Armėnijos parlamentas patvirtino 2025 m. valstybės biudžeto vykdymo ataskaitą. Ekonomikos augimas siekė 7,1 %, o vidutinis augimo tempas 2021–2025 m. laikotarpiu – 7,9 %. Per šį laiką BVP vienam gyventojui padvigubėjo – nuo 4 750 iki beveik 9 500 USD.

	https://arka.am/en/news/economy/armenia-s-parliament-approves-2025-state-budget-execution-report/

	

	2026-06-17
	Armėnijos parlamentas galutiniu svarstymu priėmė naująjį Investicijų įstatymą, kuriuo siekiama sukurti šiuolaikišką teisinę bazę vietos ir užsienio investuotojams, užtikrinti investicijų apsaugą, teisinės aplinkos skaidrumą ir stabilumą bei pakeisti nuo 1994 m. galiojusį užsienio investicijas reglamentavusį įstatymą.
	https://arka.am/en/news/economy/armenia-approves-law-on-equal-conditions-for-local-and-foreign-investors/

	

	2026-06-18
	Ekonomikos ministras G. Papoyanas pranešė, kad nuo birželio 1 iki 17 d. Armėnija į 15 šalių eksportavo 411 tonų šiltnamio daržovių ir braškių bei apie 1,8 mln. gėlių
	https://arka.am/en/news/economy/armenia-exported-411-tons-of-greenhouse-produce-and-strawberries-to-15-countries/

	

	2026-06-18
	Armėnijos Vyriausybė patvirtino naują paramos programą šiltnamių ūkiams, siekdama sušvelninti rusijos taikomų importo ribojimų poveikį.

	https://armenpress.am/en/article/1253401

	

	2026-06-18
	Armėnijos centrinio banko duomenimis, šalies tarptautinės atsargos pasiekė rekordinį lygį ir viršijo apie 5,7 mlrd. USD. 

	https://armenpress.am/en/article/1253414

	

	2026-06-18
	Ekonomikos ministras G. Papoyanas pažymėjo, kad birželio mėnesį Armėnija jau eksportavo šimtus tonų žemės ūkio produktų ir beveik du milijonus gėlių, be to, prasidėjo ir abrikosų eksportas. Pagal eksporto apimtį pagrindinės kryptys buvo Sakartvelas, Uzbekistanas, JAE, Iranas, Ukraina, Bulgarija, Kipras, Latvija, Rumunija, Čekija, Austrija, Nyderlandai, Prancūzija, Baltarusija ir Kazachstanas.

	https://armenpress.am/en/article/1253426

	

	2026-06-22
	Sakartvelo statistikos tarnybos duomenimis, šių metų gegužę gėlių importas iš Armėnijos į Sakartvelą padidėjo 2,9 karto ir siekė 218,2 tonos
	https://arka.am/en/news/economy/?SECTION_CODE=economy&PAGEN_1=2

	

	2026-06-22
	Pasak ekonomikos ministro G. Papoyano, nuo birželio 19 iki 21 d. buvo eksportuota 371 tona abrikosų, 154 tonos vyšnių, 19 tonų braškių, 144 tonos paprikų, 76 tonos pomidorų, taip pat 390 000 vienetų ir 7 tonos gėlių.
	https://arka.am/en/news/economy/armenia-exported-approximately-800-tons-of-fruits-and-vegetables-and-several-tons-of-flowers-from-june-19-to-21/

	

	2026-06-23
	Valstybės pajamų komitetas pranešė, kad nuo liepos 1 d. importuotojai, įvežantys tam tikras prekes iš trečiųjų šalių pagal muitinės procedūrą „Išleidimas į laisvą apyvartą“, privalės muitinei pateikti atitikties vertinimo dokumentą.
	https://www.panarmenian.net/eng/news/334455/

	

	2026-06-23
	Finansų ministerija paskelbė informaciją apie Armėnijos valstybės biudžeto vykdymą 2026 m. sausio–gegužės mėn., pažymėdama, kad per šį laikotarpį biudžeto pajamos, palyginti su tuo pačiu praėjusių metų laikotarpiu, padidėjo 14,7 proc.

	https://news.am/en/news/1045239

	

	2026-06-23
	Pasaulio banko duomenimis, palyginti su tuo pačiu laikotarpiu praėjusiais metais, nuo 2026 m. sausio iki balandžio mėn. Armėnijos eksportas sumažėjo 3,3 %, o importas padidėjo 2,5 %, todėl prekybos deficitas padidėjo nuo 5,1 % metinio BVP 2025 m. iki 5,4 % prognozuojamo metinio BVP 2026 m. 

	https://arka.am/en/news/economy/a-3-3-decline-in-exports-and-a-2-5-increase-in-imports-in-armenia-increased-the-trade-deficit-to-5-4/

	

	2026-06-24
	Armėnijos centrinio banko vadovas M. Galstyanas pareiškė, kad rusijos apribojimai tam tikrų armėniškų prekių importui nepalankiu scenarijumi gali turėti defliacinį poveikį Armėnijos ekonomikai – iki 0,6 procentinio punkto bendram kainų lygiui.
	https://arka.am/en/news/economy/central-bank-of-armenia-russian-restrictions-on-armenian-exports-could-have-a-deflationary-effect-of/

	

	2026-06-24
	Armėnijos bankų sistema yra sukaupusi 180–190 mlrd. AMD (apie 490–515 mln. USD) rezervus galimiems rizikos veiksniams, susijusiems su nekilnojamojo turto rinka ir statybų sektoriumi
	https://arka.am/en/news/economy/armenian-banks-have-created-buffers-of-approximately-500-million-due-to-real-estate-market-risks-cen/

	

	2026-06-24
	Nuo 2026 m. liepos 1 d. Armėnijoje įsigalios naujos vartotojų teisių apsaugos taisyklės, pagal kurias vartotojai galės per 14 dienų be paaiškinimo atšaukti nuotolinį pirkimą arba neinternetinę sutartį. Naujos teisės aktų nuostatos parengtos pagal Armėnijos ir ES Visapusiškos ir tvirtesnės partnerystės susitarimą (CEPA), o pakeitimų tikslas – toliau plėtoti vartotojų apsaugos sistemą, atsižvelgiant į tarptautinę praktiką, ir sukurti labiau nuspėjamą bei skaidrią teisinę aplinką verslui.

	https://arka.am/en/news/economy/armenia-introduces-a-14-day-cancellation-period-for-remote-purchases-regulator-on-new-rules/

	

	2026-06-24
	Armėnijos finansų ministerija pranešė, kad finansų ministras V. Hovhannisyanas dalyvavo 2026 m. OPEC tarptautinio plėtros fondo forume, kurio pagrindinis tikslas – nustatyti strategines tvarios plėtros ir novatoriško finansavimo kryptis, taip pat aptarti dabartinius pasaulinius iššūkius ir plėtros galimybes. Dvišalių diskusijų metu Armėnija ir OPEC Tarptautinio vystymosi fondas pasirašė 80 mln. eurų biudžetinės paramos paskolos sutartį, skirtą Armėnijos ekonomikos pertvarkos programai. 
	https://news.am/en/news/1045493

	Programa siekiama prisidėti prie Armėnijos ekonominės transformacijos, gerinant verslo ir investicijų aplinką, skatinant investicijas ir prekybą, taip pat užtikrinant ekologiškesnę, įtraukesnę ir atsparesnę plėtrą.

	2026-06-25
	Pasak Eurazijos plėtros banko (EDB) valdybos pirmininko N. Podguzovo, Armėnijos prekybos apyvarta su EAES šalimis per pastaruosius penkerius metus išaugo tris kartus ir pasiekė 8 milijardus USD.

	https://arka.am/en/news/economy/armenia-s-trade-turnover-with-the-eurasian-economic-union-tripled-in-five-years-reaching-8-billion-e/
	

	2026-06-25
	Vyriausybė planuoja sumažinti finansinę naštą sodų plėtros programoje dalyvaujantiems ūkininkams ir įmonėms, siūlydama pratęsti paskolų grąžinimo terminus vieneriems metams ir suteikti papildomą lengvatinį laikotarpį. Priemonės skirtos ypač tiems, kurie jau baigė artėja prie pradinių lengvatinių laikotarpių pabaigos.
	https://armenpress.am/en/article/1253959

	

	2026-06-25
	2026 m. gegužę Armėnijoje užfiksuotas rekordinis registruotų darbo vietų skaičius – daugiau nei 823 tūkst., viršijęs ankstesnį rekordą, pasiektą 2025 m. gruodį. 

	https://armenpress.am/en/article/1253976

	

	2026-06-25
	Ministrų kabinetas pritarė Elektroninių ryšių įstatymo pakeitimo ir papildymo įstatymo projektui, numatančiam vieningą IMEI kodo registravimo ir stebėsenos sistemą, pagal kurią mobiliojo ryšio tinkluose bus aktyvuojami tik legaliai importuoti arba tinkamai registruoti mobilieji telefonai.

	https://armenpress.am/en/article/1253972

	

	2026-06-25
	Eurazijos plėtros banko (EDB) analitikai padidino 2026 m. Armėnijos ekonomikos augimo prognozę nuo 5,3 % iki 6 % ir nemato priežasčių jos mažinti, nepaisant rusijos taikomų apribojimų Armėnijos eksportui.

	https://arka.am/en/news/economy/edb-raised-its-2026-economic-growth-forecast-for-armenia-to-6-and-sees-no-reason-to-revise-it/

	

	2026-06-25
	Remiantis Statistikos komiteto duomenimis, ekonominio aktyvumo indeksas 2026 m. sausio–gegužės mėn., palyginti su tuo pačiu laikotarpiu pernai, išaugo 8 %. 2026 m. pirmuosius penkis mėnesius Armėnijos ekonomikos augimą daugiausia lėmė geri statybos ir pramonės sektorių rezultatai, o paslaugų sektorius taip pat demonstravo stabilų augimą.

	https://armenpress.am/en/article/1253990

	

	2026-06-25
	Statistikos komiteto duomenimis, vartotojų kainos Armėnijoje 2026 m. sausio–gegužės mėn., palyginti su 2025 m. sausio–gegužės mėn., padidėjo 4,5 %.

	https://arka.am/en/news/economy/consumer-prices-in-armenia-increased-by-4-5-in-january-may/

	

	2026-06-25
	Nuo 2026 m. birželio pradžios iki 25 d. Armėnija eksportavo apie 2320 tonų vaisių, daržovių ir uogų. Daugiausia išvežta abrikosų (1071 t), iš kurių 90 % eksportuota per paskutinę savaitę, taip pat vyšnių (882 t), pomidorų (140 t), braškių ir aviečių (87 t), obuolių (40 t) bei kitų uogų ir vaisių.

	https://arka.am/en/news/economy/armenia-exported-over-2-300-tons-of-fruits-vegetables-and-berries-from-june-1-to-25-minister/

	Ekonomikos ministro G. Papoyano teigimu, kainų kritimas stebimas dviejose kategorijose – gėlių ir pomidorų, o kitų vaisių ir daržovių derlius sėkmingai realizuojamas vietos rinkoje arba eksportuojamas.

	2026-06-25
	Statistikos komiteto duomenimis, 2026 m. sausio–gegužės mėnesiais Armėnijos užsienio prekybos apyvarta siekė 7864,7 mln. USD, t. y. 0,1 % mažiau nei tuo pačiu laikotarpiu 2025 m.

	https://arka.am/en/news/economy/armenia-s-foreign-trade-turnover-for-january-may-decreased-by-0-1-amounting-to-7-9-billion/
	

	2026-06-26
	„Rosselchoznadzor“ (Federalinė veterinarijos ir fitosanitarijos priežiūros tarnyba) pranešė, kad rusija išplėtė apribojimus žuvies produktų siuntoms iš Armėnijos, laikinai sustabdydama dar dviejų Armėnijos bendrovių produktų sertifikavimą, kol jos pašalins anksčiau nustatytus pažeidimus. 


	https://arka.am/en/news/economy/russia-suspends-all-fish-product-shipments-from-armenia/

	Dėl to faktiškai sustabdytas visų žuvies produktų eksportas iš Armėnijos į Rusiją.


	[bookmark: _Hlk189737100]2026-06-29
	Teritorinio administravimo ir infrastruktūros ministerija pranešė, kad Armėnijoje oficialiai pradėtas 7,2 kilometro ilgio Kadžarano tunelio, vieno iš pagrindinių objektų pietinėje Šiaurės-Pietų greitkelio atkarpoje, statybos projektas


	https://arka.am/en/news/economy/the-construction-project-for-the-7-2-kilometer-kajaran-tunnel-costing-nearly-395-million-has-begun-i/

